**OBRAZLOŽENJE**

 **UZ GODIŠNJI IZVJEŠTAJ O IZVRŠENJU PRORAČUNA OPĆINE TRPANJ ZA 2021. GODINU**

**1. UVOD**

Zakonom o proračunu (“Narodne novine” broj144/21 ) propisana je obveza sastavljanja i podnošenja predstavničkom tijelu jedinice lokalne i područne (regionalne) samouprave polugodišnjeg i godišnjeg izvještaja o izvršenju proračuna.

Na sadržaj polugodišnjeg i godišnjeg izvještaja o izvršenju proračuna primjenjuju se odredbe članka 89**.**  Zakona o proračunu, temeljem kojeg je donijet Pravilnik o polugodišnjem i godišnjem izvještaju o izvršavanju proračuna (Narodne novine br. 24/2013, 102/17, 1/20 i 147/20) (u daljenjem tekstu Pravilnik). Člankom 4. Pravilnika je propisan sadržaj polugodišnjeg i godišnjeg izvještaja o izvršenju proračuna, i sadrži:

1. Opći dio koji sadrži:

- Račun prihoda i rashoda i Račun financiranja na razini odjeljka ekonomske klasifikacije

1. Posebni dio proračuna po organizacijskoj i programskoj klasifikaciji na razini odjeljka ekonomske klasifikacije,
2. Izvještaj o zaduživanju na domaćem i stranom tržištu novca i kapitala,
3. Izvještaj o korištenju proračunske zalihe
4. Izvještaj o danim jamstvima i izdacima po jamstvima,
5. Obrazloženje makroekonomskih pokazatelja,
6. Obrazloženje ostvarenih prihoda i primitaka te rashoda i izdataka,
7. Deficit općeg proračuna

U skladu sa zakonskom obvezom, sastavljen je Godišnji izvještaj o izvršenju Proračuna Općine Trpanj za 2021. godinu. Prema odredbama Zakona o proračunu podaci o izvršenju prihoda i primitaka te rashoda i izdataka, iskazani su na razini odjeljka ekonomske klasifikacije (četvrta razina računskog plana), dok su podaci o planu iskazani na manje detaljnoj razini odnosno na razini podskupine ekonomske klasifikacije (treća razina računskog plana) sukladno usvojenom Proračunu za 2021. godinu.

Financiranje javnih rashoda Općine Trpanj tijekom izvještajnog razdoblja izvršeno je temeljem Proračuna Općine Trpanj za 2021. godinu i projekcija za 2022. i 2023. godinu, usvojenih na . sjednici Općinskog vijeća održanoj 29.prosinca 2020. godine, te usvojene Odluke o izvršenju proračuna,Odluke o izmjenama i dopunama Proračuna Općine Trpanj za 2021. godinu usvojene na sjednici održanoj 14. travnja 2021. godine i Odluke o II. izmjenama i dopunama Proračuna Općine Trpanj za 2021. godinu usvojene na sjednici održanoj 20. prosinca 2021. godine.

**2. IZVRŠENJE PRORAČUNA**

Ukupni prihodi u 2021. godine ostvareni su u iznosu od 6,885.573,98 kn , što u odnosu na plan za 2021. godinu čini 100% izvršenje i povećanje od 45,32 % u odnosu na ostvarenje u istom razdoblju 2020. godine.

Ukupni rashodi u iznosu od 6.869.362,83 kn ostvareni su u visini od 91,28% plana za 2021. godinu.

Planom za 2021. godinu planiran je manjak prihoda nad rashodima u iznosu od 650.000,00 kn a ostvaren je višak u iznosu od 16.211,15 kuna.

**3. PRIHODI I PRIMICI**

 U strukturi ukupno ostvarenih prihoda, prihodi poslovanjaiznose 6.881.253,02 kn i udjelom čine 99,94% ukupnih prihoda dok prihodi od prodaje nefinancijske imovine iznose 4.320,96 kn i sudjeluju s udjelom od 0,06 %.

 U nastavku je pojašnjenje ostvarenja ukupnih prihoda i primitaka te njihova usporedba sa ostvarenjem u istom izvještajnom razdoblju prethodne godine

**3.1. Prihodi od poreza**

Prihodi od poreza ostvareni su u visini 2.239.729,71 kuna ili 2,13% više od godišnjeg plana, a u odnosu na prethodnu godinu veći su za 15,68%. .

Najznačajniji porezni prihod je porez i prirez na dohodak koji je ostvaren u iznosu 908.663,43 kuna ili 99,31% godišnjeg plana.

 Porez na imovinu iznosi 1.276.806,13 kuna ili 4,40% više od plana, i za 61,31% viši je od ostvarenja 2020.godine.

Porez na robu i usluge ostvaren je u iznosu od 54.260,15 kuna ili 98,65% plana, a ostvarenje u odnosu na prethodnu godinu iznosi povećanje od 77,76%. Odnosi se na porez na potrošnju.

**3.2 Pomoći iz inozemstva i od subjekata unutar općeg proračuna**

Pomoći iz inozemstva i od subjekata unutar općeg proračuna ostvarene su u visini od 3.558.413,00 kuna ili 99,26% godišnjeg plana, i 81.14% više od ostvarenja prethodne godine.

**3.4. Prihodi od imovine**

Prihodi od imovine ostvareni su u iznosu od 233.755,66 kuna ili 100% godišnjeg plana i odnose se na:

 - prihode od financijske imovine u visini od 3,02 kuna,

* + - naknade za koncesije ostvarene su u visini od 6000,00 kuna,
		- prihodi od zakupa i iznajmljivanja imovine u visini od 220.455,80 kuna
		- ostalih prihoda od nefinancijske imovine u visini od 7.296,84 kuna.

**3.5. Prihodi od upravnih i administrativnih pristojbi,pristojbi poposebnim propisima i naknada**

Prihodi od administrativnih i upravnih pristojbi i po posebnim propisima ostvareni su u iznosu od 823.868,20 kuna ili 99,02 % godišnjeg plana i 42,99% više u odnosu na isto razdoblje 2020.godine. U ovoj grupi prihoda sadržani su prihodi od upravnih pristojbi, komunalne naknade, komunalnog doprinosa i vodni doprinos.

Prihodi od upravnih i administrativnih pristojbi ostvareni su u iznosu od 103.251,14 kuna ili 98,33% godišnjeg plana, i sa 78,72% su ostvareni više u odnosu na 2020. godinu. Naplaćena sredstva odnose se na uplaćene prihode od prodaje državnih biljega u iznosu od 2.577,38 kune i boravišne pristojbe u iznosu od 100.673,76 kune.

Prihodi po posebnim propisima ostvareni su u iznosu od 36.090,62 kuna ili 72,18 % godišnjeg plana i 70,12% u odnosu na ostvarenje prethodne godine. Ukupan iznos ostvaren je od prihoda vodnog doprinosa.

Komunalni doprinosi i naknade ostvareni su u visini od 508.067,15 kuna ili 92,88% godišnjeg plana.

Ostvaren je iznos komunalnog doprinosa u visini od 276.564,35 kuna i komunalne naknade u visini od 407.962,09 kuna.

**3.6. Prihodi od prodaje proizvod i roba te pruženih usluga i prihodi od donacija**

Prihodi od prodaje proizvoda i roba te pruženih usluga i prihodi od donacija ostvareni su u iznosu od 6,8750 kuna ili 98,21 % plana.

**3.7. Kazne, upravne mjere i ostali prihodi**

Prihodi od ostalih prihoda ostvareni u iznosu od 18.611,45 kuna ili 84,15% plana.U odnosu na prethodnu godinu ovi prihodi ostvareni su visini od 32,15%.

**3.6. Prihodi od prodaje nefinancijske imovine**

Prihodi od prodaje nefinancijske imovine ostvareni su u iznosu od 4.320,96 kuna, ili 86,42% godišnjeg plana a čine 84,49% ostvarenja prethodne godine.

Odnosi se na prihode od prodaje stanova na kojima postoji stanarsko prava.

**4. RASHODI I IZDACI**

 Rashodi su smanjenja ekonomskih koristi u obliku smanjenja imovine ili povećanje obveza. Za razliku od prihoda koji se priznaju na novčanoj osnovi, rashodi se priznaju na temelju nastanka poslovnog događaja i u izvještajnom razdoblju na koje se odnose neovisno o plaćanju. Rashodi se temeljno klasificiraju na rashode poslovanja (tekući rashodi) i rashode za nabavu nefinancijske imovine (kapitalni rashodi). Rashodi poslovanja klasificiraju se na rashode za zaposlene, materijalne rashode, financijske rashode, subvencije, potpore, naknade, donacije i ostale rashode. Rashodi za nabavu nefinancijske imovine klasificiraju se po vrstama nabavljene nefinancijske imovine. Izdaci za financijsku imovinu i otplate zajmova obuhvaćaju izdatke za: dane zajmove, vrijednosne papire, dionice i udjele u glavnici, otplate glavnice primljenih zajmova te otplatu glavnice za izdane vrijednosne papire.

Rashodi i izdaci Proračuna Općine Trpanj za 2021. godinu planirani u visini od 7.526.000,00 kuna, a u izvještajnom razdoblju izvršeni su u ukupnom iznosu od 6.869.362,83 kuna ili 91,28% godišnjeg plana. U odnosu na isto razdoblje prethodne godine viši su za 35,83%.

U strukturi rashoda, rashodi poslovanja iznose 3.152.170,02 kn odnosno 45,89% od ukupno ostvarenih rashoda , a rashodi za nabavu nefinancijske imovine iznosa 3.717.192,81 kuna odnosno 54,11% ukupnih rashoda.

 Rashodi poslovanja planirani su u ukupnom iznosu od 3.212.000,00 kune, a ostvareni su u ukupnom iznosu od 3.152.170,02 kuna ili 98,14 % godišnjeg plana.

 Rashodi za nabavu nefinancijske imovine planirani su u iznosu od 4.314.000,00 kuna a ostvareni u iznosu od 3.717.192,81 kuna ili 86,17% godišnjeg plana.

U nastavku slijedi pojašnjenje ukupnih rashoda i izdataka i uspredba sa ostvarenjem prethodne godine.

**4.1. Rashodi za zaposlene**

Rashodi za zaposlene ostvareni su u ukupnom iznosu od 747.409,80 kuna ili 99,79% godišnjeg plana, a u odnosu na prethodnu godinu ostareni su sa 86,32%

Obuhvaćaju bruto plaće u iznosu od 502.706,27 kn, doprinose na plaće 229.103,53 kune i ostale rashode za zaposlene 15.600,00 kuna.

**4.2. Materijalni rashodi**

 Materijalni rashodi su planirani su u iznosu od 1.594.000,00 kuna, a izvršeni su u iznosu 1.547.243,49 kn ili 97,07% plana i u odnosu na prethodnu godinu ostareni su sa 138,80% .

 U stukturi materijalnih rashoda sadržane su naknade troškova zaposlenima, rashodi za materijal i energiju, rashodi za usluge i ostali nespomenuti rashodi poslovanja.

Rashodi za naknade trokova zaposlenima sadrže naknade za sva službena putovanja, naknade za prijevoz te stručno usavršavanje. Ostvareno su u iznosu od 45.779,15 kuna ili 84,78% od plana.

Rashodi za materijal i energiju sadrže rashode za uredski materijal, namirnice, energiju , materijal i dijelove za tekuće i investicijsko održavanje i sitan inventar. Ostvareni su u iznosu od 95.981,47 kuna ili 88,87% plana a u odnosu na prethodnu godinu ostvareni su sa 90,33%.

Rashodi za usluge čine usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, računalne usluge te ostale usluge. Na ime ovih rashoda izvršeno je 1.222.420,33 kn ili 99,22% plana a većii su za 29,21% u osnosu na ostvarenje prethodne godine.

U strukturi ostalih nespomenutih rashoda su naknade za rad predstavničkih i izvršnih tijela, povjerenstava i slično, reprezentacije, članarine i norme, pristojbe i naknade te ostali nespomenuti rashodi. U izvještajnom razdoblju su izvršeni u iznosu od 183.062,54 kune ili 91,53% plana.

**4.3. Financijski rashodi**

Financijski rashodi ostvareni su u iznosu od 37.680,29 kune, ili 14,18% više od godišnjeg plana. Odnose se na bankarske usluge i usluge platnog prometa , zatezne kamate i ostale nespomenute financijske izdatke.

**4.4.Pomoći dane u inozemstvo i unutar općeg proračuna**

 U ovom razdoblju ostvarene su pomoći unutar općeg proračuna u iznosu od 378.632,78 kuna ili 99,38% plana a u odnosu na 2020. godinu veći su za 60,80%.

**4.5. Naknade građanima i kućanstvima iz proračuna**

Naknade građanima i kućanstvima su ostvarene u iznosu od 6,000,00 kuna ili 54,55% plana a 49,59% su izvršenja prethodne godine. Odnose se na pomoć obiteljima i kućanstvima, jednokratne pomoći.

**4.6. Ostali rashodi**

 Ostali rashodi (tekuće i kapitalne doancije, kazne,penali i naknade štete i kapitalne pomoći) ostvareni su u iznosu od 435.203,66 kune ili 98,02% od plana a u odnosu na isto razdoblje prethodne godine ostvareni su sa povećanjem od25,53%.

 U strukturi ostalih rashoda tekuće donacije iznose 335.203,66 kuna i kapitalne pomoći u iznosu od 100.000,00 kuna.

 **4.7. Rashodi za nabavu nefinancijske imovine**

Rashodi za nabavu nefinacijske imovine planirani su u iznosu od 4.314.000,00 kn a ostvareni su u iznosu 3.717.192,81 kn, ili 86,17 % plana i za 50,23% su veći u odnosu na isto razdoblje prethodne godine. Ovi rashodi su izvršeni za izgradnju građevinskih objekata u iznosu 3.318.705,32 kuna ili 84,81% plana, nabavu postrojenja i opreme u iznosu od 337.237,49 kuna ili 99,48% plana te nematerijalnu proizvedenu imovinu u iznosu od 61.250,00 kn ili 98,79% plana.

**5. POSEBAN DIO**

 U Posebnom dijelu Proračuna svi planirani i izvršeni rashodi i izdaci raspoređeni su kroz razdjele i Općinski načelnik i Jedinstveni upravni odjel.

U Posebnom dijelu Proračuna rashodi i izdaci su planirani na razini podskupine a izvješće o ostvarenim rashodima i izdacima, raspoređeni po organizacijskoj, funkcijskoj, te programskoj klasifikaciji daju se na razini odjeljka ekonomske klasifikacije

 Sukladno čl. 2. stavku 3. Pravilnika sastavljena je tablica izvršenja po programskoj klasifikaciji, koja prati izvršenje programa prema izvorima financiranja.

 Planirani ciljevi Proračuna Općine Trpanj za 2021. godinu provedeni su kroz programe i aktivnosti za koje su zaduženi Općinski načelnik i Jedinstveni upravni odjel. Programi i aktivnosti su izvršavani sukladno raspoloživim sredstvima i Odluci o izvršenju proračuna Općine Trpanj.

 Planom razvojnih programa utvrđeni su svi tekući i kapitalni projekti iz Programa proračunom iz proračuna, pa ostvarenje tekućih i kapitalnih projekata naznačeno u tablicama izvješća o izvršenju proračuna istovremeno je i ostvarenje Plana razvojnih programa.

**6. IZVJEŠTAJ O DANIM JAMSTVIMA**

U izvještajnom razdoblju Općina Trpanj nije davala jamstva.

**7. IZVJEŠTAJ O KORIŠTENJU PRORAČUNSKE ZALIHE**

U izvještajnom razdoblju proračunska zaliha korištena je u iznosu od 1.291,29 kuna u svrhu pomoći Sisačko moslavačkoj županiji u saniranju posljedica potresa.

**8. IZVJEŠTAJ O ZADUŽIVANJU NA DOMAĆEM I STRANOM TRŽIŠTU**

Općina Trpanj je u svibnju 2021. godine sa OTP bankom potpisala dodatak Ugovor o kratkoročnom kreditu korištenjem minusa po računu na iznos od **200.000,00 kuna.**

Sukladno Pravilniku o postupku zaduživanja te davanja jamstava i suglasnosti jedinica lokalne i područne (regionalne) samouprave Općina Trpanj, nakon ishođenja suglasnosti od strane Vlade Republike Hrvatske, sa OTP- bankom sastavila Ugovor o kreditu na iznos od **3.520.000,00 kuna**, s rokom otplate od deset godina uz poček od dvije godine i fiksnu kamatnu stopu od 2,0 %. Kredit je namjenski za projekt "Rekonstrukcija i opremanje poslovne građevine javne namjene u Trpnju"

Sukladno Naputku i isplati beskamatnog kredita jedinicama lokalne i područne (regionalne) samouprave usljed pada prihoda općini Trpanj je odobren zajam u iznosu od **400.000,00 kuna** sa rokom vraćanja u roku od tri godine od dana isplate sredstava.Sredstva su uplaćena u korist Proračuna Općine Trpanj 24.12.2020.

Sukladno Naputku o načinu isplate beskamatnog kredita zajma jedinicama lokalne i područne (regionalne) samouprave, Hrvatskom zavodu za mirovinsko odiguranje i Hrvatskom zavodu za zdravstveno osiguranje a usvrhu premošćivanja situacije nastale zbog različite dinamike priljeva sredstava i dospijeća odgode plaćanja općina Trpanj je koristila beskamatni zajam po osnovi odgođenih plaćanja poreza i prireza na dohodak. Stanje obveze na dan 31.12.2021. iznosi **52.326,59 kuna.**

Stanje obveza za odgođena plaćanja poreza po godišnjoj prijavi za period 12.06.2020. do 31.12.2021. iznose **97.218,41 kuna.**

**9. STANJE IMOVINE**, **POTRAŽIVANJA I DUGOVANJA**

**9.1. Financijska imovina**

 Općina Trpanj platni promet obavlja putem računa za redovno poslovanje kod OTP banke ( HR9124070001860100000), na kojem su na dan 31. prosinca 2021. godine, evidentirana novčana sredstva u visini od **408.741,58 kuna.**

 Stanje novčanih sredstava u blagajni na dan 31. prosinca 2021. godine iznosi **2.160,42** kuna.

 **9.2. Potraživanja**

Na dan 31. prosinca 2021. godine, Općina Trpanj imala je 1.477.274,00 kuna nenaplaćenih potraživanja, a na dan 31. prosinca 2020. godine 1.435.603,35 kuna.

 **9.3. Obveze**

Na dan 31. prosinca 2021. godine Općina Trpanj imala je nepodmirenih obveza u visini od 305.822,00,00 kuna. Obveze se odnose za rashode poslovanja 113.911,00 kuna , rashode za nabavu nefinancijske imovine 191.911,00 kuna.

 Općinski načelnik

 Jakša Franković